રીલાયન્સ પણ રીટેલિંગમાં પડ્યું હતું અને શરૂઆતમાં તેની ક્ષમતા હતી તેથી મોટા પાયે ખોટ સહન કરીને કોન્સોલિડેશન કર્યું છે. પરંતુ તેના સ્ટોરની સંખ્યા પણ વધતી અટકી છે અને ઘણી બધી જગ્યાએ રીલાયન્સ ફ્રેશ બંધ કરી દેવાયા છે. આ સેક્ટરમાં સૌથી જૂની કંપની ફ્યુચર્સ ગ્રુપે પણ હવે એક્સાપન્શન નહી, પણ કોન્સોલિડેશન તરફ ધ્યાન આપ્યું છે. ડી-માર્ટે બહુ જાણીતી કંપનીઓને ચૂપચાપ હરાવી દીધી હતી અને પોતાનું સ્થાન જમાવી દીધું હતું. તેનો પબ્લિક ઇશ્યૂ આવ્યો તે સાથે ડી-માર્ટ પણ હવે સ્ટેબલ અને પ્રોફિટેબલ બ્રાન્ડ થઈ ગઈ છે.